CELEX: 32013R1215
Language: mt
Date: 2013-11-28 00:00:00
Title: Regolament ta’ Implimentazzjoni tal-Kummissjoni (UE) Nru 1215/2013 tat- 28 ta’ Novembru 2013 i jemenda r-Regolament tal-Kunsill (KE) Nru 32/2000 rigward l-estensjoni tat-tariffa ta’ kwoti tal-Unjoni għall-prodotti magħmulin mill-ġuta u mill-fibra tal-ġewż tal-Indi

29.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1215/2013
   tat-28 ta’ Novembru 2013
   i jemenda r-Regolament tal-Kunsill (KE) Nru 32/2000 rigward l-estensjoni tat-tariffa ta’ kwoti tal-Unjoni għall-prodotti magħmulin mill-ġuta u mill-fibra tal-ġewż tal-Indi
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 32/2000 tas-17 ta’ Diċembru 1999 li jiftaħ u jipprovdi għall-amministrazzjoni tal-kwoti ta’ tariffi Komunitarji marbutin fil-GATT u ċerti kwoti ta’ tariffi Komunitarji oħra u li jistabbilixxi regoli dettaljati għall-aġġustament tal-kwoti, u li jirrevoka r-Regolament tal-Kunsill (KE) Nru 1808/95 (1), u b’mod partikolari t-tieni inċiż tal-Artikolu 9(1)(b) tiegħu,
   Billi:
   
               (1)
            
            
               Skont l-offerta li għamlet fi ħdan il-Konferenza tan-Nazzjonijiet Uniti dwar il-Kummerċ u l-Iżvilupp (UNCTAD) flimkien mal-iskema tagħha ta’ preferenzi ġeneralizzati (SPĠ), fl-1971 l-Unjoni introduċiet preferenzi ta’ tariffi għall-prodotti magħmulin mill-ġuta u mill-fibra tal-ġewż tal-Indi li joriġinaw f’ċerti pajjiżi li għadhom qegħdin jiżviluppaw. Dawn il-preferenzi ħadu l-għamla ta’ tnaqqis gradwali tad-dazji tat-Tariffa Doganali Komuni u, mill-1978 sal-31 ta’ Diċembru 1994, ta’ sospensjoni sħiħa ta’ dawn id-dazji.
            
         
               (2)
            
            
               Sa mid-dħul fis-seħħ tal-SPĠ fl-1995, l-Unjoni, flimkien mal-GATT, fetħet kwoti ta’ tariffa awtonomi ta’ dazju-żero tal-Unjoni għal kwanitajiet speċifiċi ta’ prodotti tal-ġuta u tal-fibra tal-ġewż tal-Indi. Il-kwoti ta’ tariffi li nfetħu għal dawk il-prodotti skont ir-Regolament (KE) Nru 32/2000 ġew estiżi sal-31 ta’ Diċembru 2013 mir-Regolament ta’ Implimentazzjoni tal-Kummissjoni (UE) Nru 17/2012 (2).
            
         
               (3)
            
            
               Peress li SPĠ ġdida għandha tapplika mill-1 ta’ Jannar 2014 sal-31 ta’ Diċembru 2023 skont ir-Regolament (UE) Nru 978/2012 tal-Parlament Ewropew u tal-Kunsill (3), l-arranġament għal kwoti ta’ tariffi għall-prodotti magħmulin mill-ġuta u mill-fibra tal-ġewża tal-Indi għandu jiġi estiż skont dan.
            
         
               (4)
            
            
               Għalhekk, ir-Regolament (KE) Nru 32/2000 għandu jiġi emendat skont dan.
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-ħames kolonna (“Perjodu tal-kwota”) tat-tabella fl-Anness III tar-Regolament (KE) Nru 32/2000 hija emendata kif ġej:
   
               1.
            
            
               It-test għan-numru tas-serje 09.0107 huwa sostitwit b’dan li ġej:
               “mill-1 ta’ Jannar sal-31 ta’ Diċembru ta’ kull sena sal-31 ta’ Diċembru 2023”,
            
         
               2.
            
            
               It-test għan-numru tas-serje 09.0109 huwa sostitwit b’dan li ġej:
               “mill-1 ta’ Jannar sal-31 ta’ Diċembru ta’ kull sena sal-31 ta’ Diċembru 2023”,
            
         
               3.
            
            
               It-test għan-numru tas-serje 09.0111 huwa sostitwit b’dan li ġej:
               “mill-1 ta’ Jannar sal-31 ta’ Diċembru ta’ kull sena sal-31 ta’ Diċembru 2023”.
            
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Huwa għandu jibda japplika mill-1 ta’ Jannar 2014.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta’ Novembru 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 5, 8.1.2000, p. 1.
   
      (2)  Regolament ta’ Implimentazzjoni tal-Kummissjoni (UE) Nru 17/2012 tal-11 ta’ Jannar 2012 li jemenda r-Regolament tal-Kunsill (KE) Nru 32/2000 fir-rigward tal-estensjoni tal-kwoti ta’ tariffi tal-Unjoni għal prodotti magħmulin mill-ġuta u mill-fibra tal-ġewż tal-Indi (ĠU L 8, 12.1.2012, p. 31).
   
      (3)  Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (ĠU L 303, 31.10.2012, p. 1).